|  |  |
| --- | --- |
| **Tantárgy** neve: **Művészeti nevelés módszertana NBP\_GP207G3** | **Kreditértéke: 3** |
| A tantárgy **besorolása**: **kötelező** |
| **A tantárgy elméleti vagy gyakorlati jellegének mértéke, „képzési karaktere”** **100% gyakorlat** |
| A **tanóra típusa**: **szeminárium** és **óraszáma**: **45 óra az adott félévben**Az adott ismeret átadásában alkalmazandó **további** **módok, jellemzők**: A tantárgy gyakorlatorientált. A hallgatók általános iskolában hospitálást végeznek. |
| A **számonkérés** módja: **gyakorlati jegy**Az ismeretellenőrzésben alkalmazandó **további** **módok:** félévközi részfeladatok értékelése, azok figyelembevételével alakul a félév végleges érdemjegye. A hospitálás tapasztalatairól reflektív napló írása. |
| A tantárgy **tantervi helye**: **2. félév** |
| Előtanulmányi feltételek: *-* |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja:**A gyógypedagógus hallgatókat képessé tenni a vizuális közlési módok megismerésére, kreatív tevékenységformák révén képesek legyenek a gyermekeket elvezetni az önkifejezés sokoldalú formáihoz. Legyenek képesek a vizuális nevelésben rejlő terápiás lehetőségek felismerésére, alkalmazására. Mindezek segítségével járuljanak hozzá a gyermekek kreativitásának, fantáziáját, esztétikai érzékének fejlesztéséhez. a tantárgy további célja, hogy tovább fejlessze a hallgatók a zenei írás-olvasás készségét, valamint képessé tegye őket a zenei eszközök felhasználására a gyógypedagógiai fejlesztés és segítés során. Aktív énekléssel-zenéléssel a zenei képzeletet, gondolkodási módot, memóriát, hallást, ritmust, formaérzékenységet, harmóniaérzéket, kreativitást, improvizációt és stílusérzékenységet fejlessze, és képessé tegye őket ennek továbbadási módjára. A zenei tapasztalatszerzésen túl a tárgy célja az érzelmi élet gazdagítása, az érzelmi intelligencia fejlesztése és a személyiségfejlődés. **A tantárgy tartalma:*** A komplex művészeti nevelés.
* A tananyag tevékenységformákká alakítása a vizuális nevelés során.
* Tanítási egységekhez rendelt módszerek típusainak megismerése.
* Az értékelés problémái (mikor, hányszor, milyen eszközzel/módszerrel) a vizuális nevelés során.
* A szemléltetés, az oktatási terek vizuális nevelési nézőpontjai.
* A tanári munka önértékelésének szempontjai és a pedagógiai szakmai értékelés jelentősége. Különböző anyagok technikák megismerése, ezek fejlesztő és terápiás vonatkozásai.
* Különböző felzárkóztató és terápiás módszerek megismerése.
* Az élmény szerepe a vizuális nevelésben.
* A befogadási környezet megteremtése a sajátos nevelési igényű gyermekek számára.
* A rövidebb és hosszabb távú tanítási folyamat tervezése, óratervezés, feladatsor, tanmenet a vizuális nevelésben.
* Projektfeladatok, végrehajtása, a végeredmény bemutatása (prezentáció, tablók, kiállítás, előadás).
* A zenei tapasztalatszerzés folyamata, zenei képességfejlesztés.
* Zenei nevelési irányzatok, személyiségfejlesztés zenével.
* Speciális szükségletű gyermekek sajátos zenei nevelése.
* Magyar népdalok, népi gyermekjátékdalok, kánonok, zenemű idézetek a gyógypedagógia számára írt ének-zene tankönyvek dal anyagának és zenetörténeti szemelvényeinek feldolgozása során.
* Ritmikai ismeretek: szinkópa, éles és nyújtott ritmus, pontozott fél érték és szünete, a tizenhatod érték és szünete.
* Hangszerjáték: gyermek- és népdalok, furulyán megszólaltatva. Gyermekhangszerek: triangulum, ritmusfa, kisdob, cserélhető lapos és pentaton hangolású metallofon, xilofon, Orff-hangszerek.
* Gyermekdalok és magyar népdalok éneklése szolmizálva 2#, 2b előjegyzéskörben.
* Tantárgy-pedagógiai alapismeretek: az emberi hang szerepe az önkifejezésben, játékok testhanggal, saját hanggal, hangszerekkel, mozgásos jelenetek kialakítása; daltanítás hallás után, mozgásos népi dalosjátékok tanítása, zenei ismeretek tanítása, zenei készségfejlesztő játékok.
* Kitekintés a gyógypedagógia zeneoktatási módszereire: Kokas-módszer, Orff-módszer, Ulvila-módszer.
 |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom:*** Sándor Éva (2006): Fejlesztés művészettel. ELTE BGGYFK, Budapest.
* Bálványos Huba (szerk.; 2000): A vizuális nevelés pedagógiája a 6-12 éves korosztályban. Balassi Kiadó, Budapest.
* Bálványos Huba -Sánta László (1997): Vizuális megismerés, vizuális kommunikáció. Budapest, Balassi Kiadó, (5-28., 34-38., 40-46., 49-61.,62-81., 107-125.o.)
* Bodóczky István (2002): Vizuális művészeti projekt az oktatásban. MIE Tanárképző Tanszék módszertani füzetek,
* Kelemen Judit (2017): „Ének-zene tantárgy-pedagógia tanító alapszakos hallgatók számára – házi jegyzet” Eger, Líceum Kiadó,
* Forrai Katalin (1974): Ének az óvodában. Editio Musica Budapest, 2013. ISBN: 9789633307601
* Kaibinger Pál (2009): Ének-zene az általános iskola 1-6. osztálya számára (tankönyvsorozat) Nemzeti Tankönyvkiadó,
* Kerettantervek a sajátos nevelési igényű tanulók oktatásához <https://www.oktatas.hu/kozneveles/kerettantervek/2020_nat/kerettantervek_sni_tanulok> (vizuális kultúra, ének zene)

**Ajánlott irodalom:** * Kepes György (szerk.)(2008.): Látásra nevelés. MTA Művészettörténeti Kutatóintézet, Kepes György Vizuális Központ – Eger, Budapest, (1-22., 41-70.o.)
* Kokas Klára (1992): A zene felemeli a kezeimet. Akadémiai Kiadó, Budapest.
* Kokas Klára (1984): Gyermekek zene-befogadása és önkifejezése különböző művészetformákban. Kecskemét: Kodály Zoltán Zenepedagógiai Intézet,
* Gabriella Wagner (2002):Zeneterápia és sérült gyermek.Hang és lélek – Új utak a zene és társadalom kapcsolatában. Magyar zenei Tanács, Bp,.69-82. ISBN 963 00 9895 4
* Mentesné Tauber Anna (2011): A zeneterápia lehetősége az autista gyermekek körében. Gólyahír - Nyugat-dunántúli régió bölcsődéinek szakmai folyóirata, 9 (2), 53-54 p. ISSN 1789-2678.
* Kövics Ágnes (2008): Az Ulwila-módszer elveinek alkalmazása értelmileg akadályozott óvodásoknál. In: Hovánszky Jánosné (szerk.): Zenei nevelés az óvodában – szöveggyűjtemény. Didakt Kft, Debrecen, 365-376. ISBN: 978-963-87210-5-9.
* Ittzés Mihály-Somorjai Paula 82008): Kodály és Orff, Orff és Kodály. In: Hovánszky Jánosné (szerk.): Zenei nevelés az óvodában – szöveggyűjtemény. Didakt Kft, Debrecen, 98-103. ISBN: 978-963-87210-5-9.
* Lindenbergerné Kardos Erzsébet(szerk.)(2005): Zeneterápia szöveggyűjtemény, válogatott írások a művészetterápia köréből, a tudomány és a média világából. Pécs: Kulcs a Muzsikához.
 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| 1. **tudása**
* Átfogó ismeretekkel rendelkezik az általános pedagógia, nevelés- és oktatáselmélet, andragógia, alternatív- és reformpedagógiai koncepciók, pedagógiai projektek területéről és azok gyógypedagógiai adaptációs lehetőségeiről
* Ismeri a vizuális nevelésben, alkalmazható módszereket.
* Ismeri a Vizuális nevelésben rejlő gyógypedagógiai adaptációs lehetőségeket.
1. **képességei**
* A gyógypedagógiai folyamatok tervezésében ötvözi az általános didaktikai, metodikai alapelveket a fogyatékossági típusnak megfelelő, speciális gyógypedagógiai tartalmakkal, alkalmazkodva a fogyatékos személyek életkori, képességbeli, attitűdbeli és szociokulturális sajátosságaihoz is.
1. **attitűdje**
* Nyitott, innovatív gyógypedagógiai elképzelések és megoldások megismerésére.
* Mérlegeli a szakmai problémák sokoldalú módszertani megközelítésének lehetőségeit.
1. **autonómiája és felelőssége**
* A szakirányának megfelelő gyógypedagógiai nevelési-oktatási intézményekben, csoportokban, osztályokban önállóan és felelősséggel látja el az óvodai nevelés, valamint az általános iskola 1-6. évfolyamán (a tanulásban akadályozottak pedagógiája szakirányon és az értelmileg akadályozottak pedagógiája szakirányon: az 1-8. évfolyamon, értelmileg akadályozottak pedagógiája és szomatopedagógia szakirányon: a fejlesztő nevelés-oktatás teljes időtartamában) a nevelési és valamennyi műveltségi területhez tartozó oktatási feladatokat.
* Tudatosan képviseli a gyógypedagógia és határtudományai/társtudományai módszertani kultúráját.
* A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál.
* Munkáját team-ben végezni, szakmai műhelyekben aktívan vesz részt.
 |
| **Tantárgy felelőse: Dr. Kiss Virág PhD. egyetemi docens** |
| **Tantárgy oktatásába bevont oktató: Dézsma Györgyné gyógypedagógus, Kalló Zsolt pedagógus** |